Predkladacia správa

Vláda Slovenskej republiky medzi najdôležitejšie úlohy vo svojom programovom vyhlásení zaradila mimo iného i riešenie problémov nezamestnanosti, podpory rozvoja zaostávajúcich regiónov, riešenie problémov životného prostredia, obnovenie a dokončenie dôležitých kultúrnych objektov.   Predkladaný materiál navrhuje: 

-	príspevok na financovanie rekonštrukcie historickej budovy  Divadla Jonáša Záborského v Prešove  vo výške 10 000   tisíc Sk
-	podporu rekonštrukcie salónikov a podlahovej  krytiny v Slovenskom národnom divadle vo výške 4 200 tisíc Sk
-	podporu opravy strechy dôležitých významných cirkevných objektov v Spišskej Kapitule vo výške 3 600 tisíc Sk
-	podporu výstavby gréckokatolíckeho kostola vo Veľkých Kapušanoch  vo  výške 
                 1 200 tisíc Sk
-	podporu dokončenia rekonštrukcie rímskokatolíckeho kostola – národnej kultúrnej pamiatky v obci Bíňa vo výške 800 tisíc Sk
-	podporu dokončenia rekonštrukcie rímskokatolíckeho kostola františkánov v Bratislave vo výške 800 tisíc Sk
-	podporu vytvorenia priemyselného parku v meste Spišská Nová Ves vo výške
                   28 000 tisíc Sk.
-	prispieť na financovanie výstavby kanalizačného zberača pre 6 obcí záujmového združenia  PRESSKAN vo výške 15 000 tisíc Sk.
-	príspevok na financovanie dokončenia prvého evanjelického kostola v Nitre vo výške 2 000 tisíc Sk.

Materiál bol prerokovaný s ministrom financií SR.